钦定古今图书集成/明伦汇编/官常典/第794卷 > 高衎
## 钦定古今图书集成/明伦汇编/官常典/第794卷 > 高衎

按《金史》本传：“衎字穆仲，辽阳渤海人。敏而好学，自少
有能赋声。同舍生欲试其才，使一日赋十题戏之，衎
执笔怡然，未暮，十赋皆就，彬彬然有可观。年二十六，
登进士第，乞归养，逾二年方调漷阴丞。召为尚书省
令史，除右司都事，母丧去官，起复吏部员外郎，摄左
司员外郎。”“大奉国臣者，辽阳人，永宁太后族人，先为”
东京警巡院使，以赃免去。欲因太后求见，海陵不许。
衎与奉国臣有乡里旧，拟为贵德县令，海陵大怒，杖
之，降为清水主簿。居二年，为大理司直，迁户部员外
郎、同知中都都转运使、太常少卿、吏部郎中。大定初，
转左司郎中，迁吏部尚书。每季选人至吏部，托以检
阅旧籍，谓之“检卷”，有滞留至后季犹不得去者衎三。
为吏部知其弊。岁馀，铨事修理，选人便之。五年，为贺
宋国生日使，中道得疾去职。大定七年卒。